2024ko apirilaren 12a

Unión del Pueblo Navarro talde parlamentarioari atxikitako foru parlamentari Marta Álvarez Alonso andreak 11-24/PES-00153 galdera egin du, idatziz erantzun dakion Hona hemen galdera bera eta Nafarroako Gobernuaren Barneko, Funtzio Publikoko eta Justiziako kontseilariak horri buruz ematen dion informazioa:

**Foruzaingoak noiz jakin zuen, zer ordutan jakin zuen zehatz-mehatz, 30 traktore baino gehiago heldu zirela Nafarroako Parlamentuaren ingurura 2024ko martxoaren 7an?**

05:26an, Parlamentuko Taldeari atxikitako langileek AKZri jakinarazi zioten hamar traktorek Nafarroako Parlamentuaren espaloian aparkatu zutela.

05:36an, AKZri berriz jakinarazi zitzaion Parlamentuan aparkatutako traktore kopurua 25 – 30 bitartekoa zela.

**Nola izan zuen horren berri?**

Parlamentuko Taldeari atxikitako langileek gertakariek berri izan zuten Nafarroako Parlamentuaren bideozaintzako sistemaren bidez.

Aginte eta Koordinazioko Zentroko langileek berri izan zuten aurrez aipatutakoek egin zieten deiaren bitartez.

**Noiz, zer ordutan zehatz-mehatz hartu ziren poliziak Parlamentuko atarira bidaltzeko erabakiak? Une bakoitzean bidalitako polizia-kopurua eta ordua jakin nahi dut.**

* 05:27an, AKZk Prebentziorako eta Herritarren Arretarako Dibisioko Z-3142 eta Z-3145 mobilizatu zituen (lau kide).
* 06:20an, AKZk Prebentziorako eta Herritarren Arretarako Dibisioko Z-3073 mobilizatu zuen (lau kide).
* 06:34an, AKZk Prebentziorako eta Herritarren Arretarako Dibisioko Z-3147 mobilizatu zituen (bi kide).
* 06:41ean, Esku hartzeko Dibisioko burua eta dibisioko Z-3021 eta Z-3077 Nafarroako Parlamentura joan ziren (hamaika kide), bertan zeuden Prebentziorako eta Herritarren Arretarako Dibisioko hamar kideak ordezkatu zituzten.
* 10:30ean, AKZk Prebentziorako eta Herritarren Arretarako Dibisioko Z-3019 eta Z-3304 mobilizatu zituen (lau kide) Esku hartzeko Dibisiokoei laguntzeko.
* 10:37an, AKZk Altsasuko eta Tafallako Komisarietako Z-3704 eta Z-3134 mobilizatu zituen, hurrenez hurren (lau kide), Esku hartzeko Dibisiokoei laguntzeko.
* 10:38an, AKZk Prebentziorako eta Herritarren Arretarako Dibisioko Z-3149 mobilizatu zuen (bi kide) Esku hartzeko Dibisiokoei laguntzeko.
* 10:44an, AKZk Elizondoko Komiariako Z-3150 mobilizatu zuen (bi kide) Esku hartzeko Dibisiokoei laguntzeko.
* 10:46an, AKZk Lizarrako Komisariako Z-3400 mobilizatu zuen (bi kide), Esku hartzeko Dibisiokoei laguntzeko.

Arratsaldeko txandan, berriz:

* 13:48an, AKZk Prebentziorako eta Herritarren Arretarako Dibisioko Z-3073 mobilizatu zuen (sei kide).
* 14:00etan, Esku hartzeko Dibisioko buruak Z-3103 eta Z-3074 mobilizatu zituen (bederatzi kide).

**Norenak izan ziren erabaki horiek?**

Baliabideak mobilizatzeko erabakiak AKZk, Esku hartzeko Dibisioko buruak eta Herritarren Segurtasunaren Arloko buruak hartu zituzten.

**Zer protokolori jarraituta hartu ziren erabakiak?**

Aginte eta Koordinazio Zentroak (AKZ) poliziak mobilizatzen ditu irizpide hauen arabera: hurbiltasuna edota berehalakotasuna, espezializazioa eta arreta lehentasuna unitate uniformeetan, Larrialdiei Aurre Egiteko LPNn (PN.008.CMC.09) jasotako irizpideen arabera.

**Zer jarduketa-protokolo ezarri zen agenteentzat, gerta zitekeen egoerari aurre egiteko?**

Parlamentuko Taldeak Nafarroako Parlamentuaren Segurtasunaren LPNren arabera jarduten du (BSI 2017-003).

Esku hartzeko Dibisioa zenbait jarraibide operatibok arautzen dute:,

* PO.005.D.INT.14 Zerbitzuak Nafarroako Gobernuaren Eraikinen Aurrean
* PO.029.D.INT.19 Ordena Publikoko Bitartekoen Erabileraren progresioa
* PO:030.D.INT.19 Posizioak, Seinaleak eta Hesiak

**Esku hartu behar izan zuten foruzainei zer baliabide eman zitzaien, gerta zitekeen egoerari aurre egiteko?**

Foruzainei bere unitateei ematen dien materialetik, honako hau erabili zen:

Esku hartzerako Dibisioa

Zer erabili zuen: Polizia-defentsa, ordena publikoko ezkutua, ordena publikoko kaskoa

Eraman zena baina erabili ez zena: Jaurtigailua 40MM eta eskopeta proiekzio munizioarekin.

Herritarren Segurtasuneko unitatea

Zer erabili zuen: ordena publikoko kaskoa

Eraman zena baina erabili ez zena: Polizia defentsa

Hori guztia jakinarazten dizut, Nafarroako Parlamentuko Erregelamenduaren **215. artikulua** betez.

Pamplona-Iruñea, 2 de abril de 2024

Barneko, Funtzio Publikoko eta Justiziako kontseilaria. Amparo López Antelo